
Biogratta tti leon Ricaráo ttas 


Leon Ricardo Ras a nace na Aruba dia 2 di juli 1945. Su 
nomber di cariño semper tabata Leon. Nomber di su tata ta Euse- 
bio Ras y su mama ta Catharina Theresa Lampe. Leon a nace na 
Pos Chikito y a lanta na Cura Cabay. E ta number ocho di e total 
di nuebe ruman. Leon ta casa cu Sra. Helen Herda Rustveld y 
nan tin dos yiu homber. E mayor ta Harold Ronald y e otro ta 
Javier Ricardo. Harold ta toca trompet den St. Maarten Brass- 
band y Ricky ta canta y a yega di gana Voz y Landia y Voz Hu- 
benil. Evaristo, kende ta ruman di Leon, ta toca mandolin. Ber- 
nadino d.f.m. tambe tabata toca guitara. Tommy ta toca sonfonia 
di boca y Denchi ta toca guitara. Famia di Leon, Fan Ras tambe 
ta maestro den musica. 



Segun leon, e bida artistico no a trece cambio den bida, rambo si! 


Ora cu bo ta stima 
musica, ta pasobra 
bo ta stima bo in- 
strumento musical 
y bo ta stima 
locual bo ta haci. 


Cambio e no ta. Rumbo si! Pa motibo cu ora bo ta un musico, hasta bo mayoman, 
ta un bes pa siman bo ta mira nan. Hasta bo ta lubida con rond di bo cas ta! Leon a 
pasa 42 aña largo ta toca. Awor Leon ta bay sinta parib’i cas, den fresco sinta riba 
un banki e ta dal un copi cofi atardi. Segun Leon, no tin nada mas dushi cu bo cas! 
Anto ken tin e pasenshi cu tur e cosnan ey, cu mester a wanta cu ne 42 aña largo? 
Esey ta su señora! E ta hopi agradecido na dje. 


E bida artistico 


E bida artistico a cuminsa tempo e tabatin 6 aña. Leon a cuminsa toca sonfonia di boca cu 6 aña cu su mman 
homber Tommy Bartolo a regal’e. E prome piesa cu Leon a toca ta E1 Merengue del Palisa. E1 a sigui y a 
lanta un conhunto, pero a bira malo y a stop. Leon no por a pasa e paranda cu su sonfonia di boca. Despues cu 
el a biba na Cura Cabay, el a stop di toca sonfonia di boca. Leon ta stima guitara, e tabatin pasion pa e 
guitara. Un señora cu yama Nina Lampe (dfm) a regal’e un guitara Mexicano chikito cu tabata kibra. Si Leon 
logra drech’e, e por bay cu ne. Asina el a siña toca. For di ken el a siña? Niun hende no a siñ’e! E1 a wak con 
e tocadonan ta pone nan dedenan y asina el a cuminsa toca. Anto despues Leon a bay puntra Lucas van der 
Linden, pa mustr’e algun cos di musica. Leon a cuminsa raya e guitara. Cu su 13 aña di edad, el a duna un 
show cu Trio Brazil hunto cu mman di Bemadina Growell y Trio Las Campiranas den Trappers Club. Trio 
Brazil tabata consisti di Leon, Dencho y Hermanes 

Leon despues ta toca cuatro den paranda di Dande, Fiesta di Dera 
Gay etc. Esaki tabata na e edad di 16 aña. Despues Leon a sigui bay 
den e programa “Buscando talento artistico.” E ta corda cu el a gana 
un “bon di regalo” pa cantamento, pa asina e bay busca un icecream 
na Piet’s Soda Fountain. Melinda Leonor tabata compaña tur hende 
riba piano. Na edad halto, Leon a cuminsa toca fio ora cu el a hay’e 
regalo di su suegro. E ta un Antonio Salbani di aña 1721. Dia cu su 
suegro a bira pensionado, el a trece pa Leon. Despues cu el a bira 
mas grandi, el a coy e guitara y a cuminsa saca melodia riba dje, 
raya y compaña. 



Dedicaclon y estilo musical 


Segun Leon, si bo tin smaak, si bo tin amor pa locual bo ta haci, tempo no ta existi ora bo ta dedica y ta desea 
di siña domina un instrumento musical. Si bo no tin amor pa e instrumento, no hacie! E tecnica pa practica 
ta cu bo tin cu busc’e cu bo oido. Bo tin cu busc’e! Tur locual cu un hende traha riba noot, bo ta hay’e! 

Hacie cu amor y disciplina, bo ta haci tur cos bon. E fio tin su tecnica di baha y subi y keda cu e mesun tono. 
Cu sonfonia di boca, bo tin cu siña traha cu bo rosea ora di supla y hala rosea, practica te ora bo haya un 
bunita tono y ta zona balansa y pefecto. Bo tin por ehempel estilo di musica Mexicano, estilo di son di 
Jalisco y e arte ta pa domina e diferente estilonan aki. Bo tin di tene cuenta cu hopi cos! Despues Leon a 
pasa pa musica folklore, dansa, polka, mazurka y wals. 


Desaroyo musical 


Leon a toca 21 aña pa Mariachi Perla di Aruba. E1 a toca 11 aña cu Mariachi Orguyo. Leon a lanta Trio Los 
Canarios, Trio Brazil y Mariachi Copa De Plata tambe. Di tur grupo, e tin potret y disco compacto. Leon 
tabata tesorero di Mariachi Perla pa 9 aña. E tabata manager di Mariachi Orguyo pa 11 aña. 


E parti Internacional 


Leon a toca hunto cu Mariachi Ramos, Mariachi Fortuna y Mariachi 
Vargas na Tecalitlán riba Plaza Benito Juarez na Jalisco. Esaki tabata 
cu Mariachi Perla di Aruba e tempo ey. Na Venezuela, Tipico Los 
Canarios a toca cu Jeff Lint como cantante hunto cu Trio No Mora, 
Daniel Santo, Enrique Sandoval. Leon a compaña algun cantante 
grandi, manera Tito Ortiel y Yolanda del Rio na Aruba Concord 
Hotel. Leon a presenta na Hulanda, Cancun, Bahamas, Cayman Island, 
Cozumel, Mexico, Corsou y Boneiro. Tambe el a biaha riba e barco di 
turista Free Winds, pa dos siman. Nan a keda pasa den tur e region. 
Esey tabata cu Mariachi Orguyo. 

Grabacion realisa 


Leon a graba 2 LP den Mariachi Perla di Aruba, 4 cuarenticinco y un disco compacto. E1 a graba 2 LP cu Los 
Canarios y 1 LP cu Mariachi Orguyo. Leon su prome disco graba tabata un wals, su nomber ta Wals Canario. 
Pero el a bay top y el a keda top te awe! E ta graba pa Jenny Maduro, banda di lama na su cas. Despues nan a 
manda e grabacion Colombia pa traha disco. 


Acontecimento cn leon ta considera mas importante den e bida 
artistico 


Ora cu bo ta stima musica, ta pasobra bo ta 
stima bo instrumento musical y bo ta stima 
locual bo ta haci. No hacie pa beneficio 
personal. Hacie cu amor pa bo sali bay 
dedica, pa toca cu amor! Wak e 
Mexicanonan, wak kico nan ta bisa bo! 
Cuida bo instrumento, no yega un caminda, 
bent’e den pochi mata pa bo bay para na 
bar. Hamas y nunca m’a pone mi fio banda 
di un pochi mata! Den mi man, ey mi ta 
keda cu ne! 


Sugerencia pa e futuro generacion 


Wel, bo mester start for di chikito caba. Ya bo tin e amor pa musica caba, e amor den bo curpa t’ey caba, bo 
ta gar’e! Pasobra segun Leon, e no ta un gran musico den su bida. E1 a siña hopi cantante, el a siña Gos 
Oduber y Fan Ras toca. Y e no ta ni skirbi ni lesa musica 

